CELEX: 32022D0170
Language: bg
Date: 2022-02-08 00:00:00
Title: Решение (ОВППС) 2022/170 на Комитета по политика и сигурност от 8 февруари 2022 година за назначаване на командващ силите на мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Somalia) и за отмяна на Решение (ОВППС) 2020/1072 (EUTM Somalia/1/2022)

9.2.2022   
               
               
                  BG
               
               
                  Официален вестник на Европейския съюз
               
               
                  L 28/17
               
            
         РЕШЕНИЕ (ОВППС) 2022/170 НА КОМИТЕТА ПО ПОЛИТИКА И СИГУРНОСТ
         от 8 февруари 2022 година
         за назначаване на командващ силите на мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Somalia) и за отмяна на Решение (ОВППС) 2020/1072 (EUTM Somalia/1/2022)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (1), и по-специално член 5 от него,
         като има предвид, че:
         
                     (1)
                  
                  
                     Съгласно член 5, параграф 1 от Решение 2010/96/ОВППС Съветът упълномощи Комитета по политика и сигурност (КПС) в съответствие с член 38 от ДЕС да взема необходимите решения във връзка с политическия контрол и стратегическото ръководство на военната мисия на Европейския съюз в подкрепа на обучението на сомалийските сили за сигурност (EUTM Somalia), включително решения за назначаване на следващите командващи силите на мисията на ЕС.
                  
               
                     (2)
                  
                  
                     На 16 юли 2020 г. КПС прие Решение (ОВППС) 2020/1072 (2) за назначаване на бригаден генерал Fabiano ZINZONE за командващ силите на мисията на ЕС за EUTM Somalia.
                  
               
                     (3)
                  
                  
                     На 18 януари 2022 г. италианските военни органи предложиха бригаден генерал Roberto VIGLIETTA да бъде назначен на мястото на бригаден генерал Fabiano ZINZONE за командващ силите на мисията на ЕС за EUTM Somalia.
                  
               
                     (4)
                  
                  
                     На 21 януари 2022 г. Военният комитет на ЕС постигна съгласие да препоръча на КПС да одобри предложението на италианските военни органи.
                  
               
                     (5)
                  
                  
                     Следва да се вземе решение за назначаването на бригаден генерал Roberto VIGLIETTA и Решение (ОВППС) 2020/1072 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към ДЕС и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
                  
               ПРИЕ НАСТОЯЩОТО РЕШЕНИЕ:
         
            Член 1
            Бригаден генерал Roberto VIGLIETTA се назначава за командващ силите на мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Somalia), считано от 9 февруари 2022 г.
         
         
            Член 2
            Решение (ОВППС) 2020/1072 се отменя, считано от 9 февруари 2022 г.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 8 февруари 2022 година.
            
               
                  За Комитета по политика и сигурност
               
               
                  Председател
               
               D. PRONK
            
         
         
            (1)  ОВ L 44, 19.2.2010 г., стр. 16.
         
            (2)  Решение (ОВППС) 2020/1072 на Комитета по политика и сигурност от 16 юли 2020 г. за назначаване на командващ силите на мисията на ЕС за военната мисия на Европейския съюз в подкрепа на обучението на сомалийските сили за сигурност (EUTM Сомалия) и за отмяна на Решение (ОВППС) 2019/1264 (EUTM Сомалия/1/2020) (ОВ L234, 21.7.2020 г., стр. 18).